**Panem et circensis**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La circ

surâsul mi l-am scos cu grijă

din batista înnodată

strâns

şi mi l-am furişat

discret

în colţurile gurii

nici nu mai ştiu când

şi cum

poate când clownul

schimbător de culori

poate când caii

ponegriţi şi supuşi

poate când leii

de doi bani

poate când bucata aia de pâine

mucegăită

poate când afurisita aia de lacrimă

surâsul mi-a alunecat

pe bărbie

icnind

bezmetic

s-a prăbuşit în gol

şi a pătruns cu zgomot sec

sub dalele de piatră

când l-am scos

îşi lăsase scârbit

colţurile în jos

atârnânde

ca nişte babe fleşcăite

de rugină

şi-a rânjit.